नई दिल्ली। राज्यसभा चुनाव में क्रॉस वोटिंग को लेकर समाजवादी पार्टी और बहुजन समाज पार्टी ने चुनाव आयोग का दरवाजा खटखटाया है। जिसके चलते काउटिंग भी देर तक रुकी रही। शुक्रवार शाम पांच बजे से काउंटिंग होनी थी, जो करीब सात बजे शुरू हुई। सपा और बसपा की ओर से कहा गया है कि नितिन अग्रवाल जो सपा से विधायक हैं और अनिल सिंह जो बसपा से विधायक हैं, इन दोनों ने वोट डालने के बाद अपना बैलेट पेपर पोलिंग एजेंट को नहीं दिखाया। दोनों पार्टियों ने इनके वोट को रद्द करने की मांग की, हालांकि चुनाव आयोग ने दोनों विधायकों के वोटों को मान्य करार दिया है।